**ДО КМЕТА НА**

**ОБЩИНА ЛЕТНИЦА**

ПРЕДЛОЖЕНИЕ ЗА ДЕЙНОСТТА

# НА НАРОДНО ЧИТАЛИЩЕ„ЦВЕТАН П. ПЕТРОВ-ВЕЛКО-1905”

#  С.КРУШУНА ОБЩ.ЛЕТНИЦА

# ЗА 2019 г.

 Читалищата имат не само богата история в отстояването на вечните човешки ценности, но и умението да се променят и обогатяват в съзвучие с изискванията на съвремието, да заемат своето достойно място в духовното пространство на страната ни. Те осъществяват силна връзка между минало, настояще и бъдеще.

 Основна задача през 2019 г. ще бъде запазването и развитието на ролята на читалището в обогатяване на културният живот на селото. В тази насока често си партнираме с колеги от другите читалища. Съвместното провеждане на различни мероприятия от културния календар дава възможност за повече разнообразие, което е приятно на всички наши зрители. Основните празници, които ще отбележим са включени в културния календар на общината, който приемаме ежегодно на заседание на читалищния съвет. Превърнали се вече в традиция празници, като 6 януари- Богоявление , ще се опитаме да възстановим този празник с хвърляне на кръста в реката, 14 февруари –Трифон Зарезан, 1 март, 8 март – Международния ден на жената, 24 май – Ден на славянската писменост, просвета и култура и много други имат своите почитатели, които ние се стараем да не разочароваме, като организираме различни програми , и с останалите читалища от общината. Ще продължим и с лятната занималня с децата, като ще научим и децата на нови игри и занимания.Ще работим за развиване и подпомагане на любителското художествено творчество, като ще търсим повече възможности за изяви и привличане на нови членове.

Ще продължим през 2019 г. да работим съвместно с „Глобални библиотеки-България” към фондация „Бил и Мелинда Гейтс” в резултат на което читалището разполага с компютърни и интернет услуги.

Ще търсим възможности за работа по проекти към различни донори. През 2019 ще продължим да търсим и повече спонсори защото без тях ние нищо не можем да организираме.

 **Председател:……………**

 **/ К. Гацова /**